
Bogdanovci, 11.12.2025.
Na temelju članka 5. Zakona o kulturnim vijećima i financiranju javnih potreba u kulturi („Narodne novine“ broj: 83/22) i članka 29. Statuta Općine Bogdanovci(„Službeni vjesnik“ Vukovarsko-srijemske županije broj 4/21, 21/22) Općinsko vijeće Općine Bogdanovci, na prijedlog općinskog načelnika, na 5. sjednici, održanoj dana 11.12.2025. godine, donijelo je

PROGRAM
javnih potreba u kulturi na području Općine Bogdanovci za 2026. godinu

I.UVOD

Sukladno člancima 4. i 5. Zakona o kulturnim vijećima i financiranju javnih potreba u kulturi („Narodne novine“ broj: 83/22, dalje: Zakon), Predstavničko tijelo jedinice lokalne i područne (regionalne) samouprave programom utvrđuje javne potrebe u kulturi na temelju svojih interesa, osobito za kulturne djelatnosti (arhivska djelatnost; muzejska djelatnost; knjižnična djelatnost; nakladnička i knjižarska djelatnost; audiovizualna djelatnost), kulturno-umjetničko stvaralaštvo (dramska i plesna umjetnost; glazbena i glazbeno-scenska umjetnost; književnost; vizualne umjetnosti, dizajn i arhitektura; interdisciplinarne i nove umjetničke i kulturne prakse; digitalna umjetnost; kulturno-umjetnički amaterizam), djelatnost zaštite, očuvanja i održivog upravljanja kulturnom baštinom i za transverzalna područja (međunarodna kulturna suradnja i mobilnost; dostupnost, pristup i sudjelovanje u kulturi; raznolikost kulturnih izričaja; poduzetništvo u kulturnim i kreativnim industrijama; digitalizacija u području kulture).

Javne potrebe u kulturi za koje se sredstva osiguravaju u državnom proračunu Republike Hrvatske odnose se i na osiguravanje prostornih i drugih resursa fizičkim i pravnim osobama u području kulture te za izgradnju, rekonstrukciju, adaptaciju, opremanje i dodjelu tih prostora.

Republika Hrvatska, županije, općine i gradovi donose programe javnih potreba u kulturi te za njihovo provođenje osiguravaju sredstva iz svojih proračuna, u skladu sa zakonom. Programom javnih potreba u kulturi obuhvaćaju se svi oblici poticanja i promicanja kulture i kulturnih djelatnosti što pridonose razvitku i unapređivanju svekolikog kulturnog života na području za koje je isti donesen. 
Pri utvrđivanju programa javnih potreba u kulturi polazi se od potreba i postignutog stupnja razvitka kulture i kulturnih djelatnosti.
Javne potrebe u kulturi, za koje se sredstva osiguravaju iz proračuna županija, općina i gradova, jesu kulturne djelatnosti i poslovi, akcije i manifestacije u kulturi koje su od interesa za županije, općine i gradove koje oni programom utvrde kao svoje javne potrebe, kao i one koje su utvrđene posebnim zakonom, a osobito:

 - djelatnost i poslovi ustanova kulture, udruženja i drugih organizacija u kulturi, kao i pomaganje i poticanje umjetničkog i kulturnog stvaralaštva, 

- akcije i manifestacije u kulturi što pridonose razvitku i promicanju kulturnog života.
Program javnih potreba u kulturi donosi predstavničko tijelo županije, općine i grada na prijedlog župana, gradonačelnika i općinskog načelnika zajedno s godišnjim proračunima županije, općine i grada.

II. PROGRAMSKI CILJEVI

Osnovni ciljevi Programa javnih potreba u kulturi na području  Općine Bogdanovci, koji se financira sredstvima općinskog proračuna su:

-poticanje i promicanje kulture i umjetničkog izražavanja,
-uključivanje djece i  mladih u svekoliki kulturni život te  razvijanje njihove kreativnosti,
-uključivanje što većeg broja stanovništva u aktivnosti značajne za kulturno stvaralaštvo,
-očuvanje  kulturne baštine,
-kroz sve navedeno promicanje kulture nenasilja, tolerancije, društvene raznolikosti i uključenosti. 
Ostvarenje ovih ciljeva postiže se programskim mjerilima, u okvirima proračunskih mogućnosti. Navedena mjerila osiguravaju podršku onim subjektima koji su u fazi izrade Programa prisutniji u promicanju kulturnog života, ali se ne zanemaruje niti stvaranje široke kvalitativne osnove, kao temelja buduće kvalitete kulturnog života na području Općine.
III. PROGRAMSKA PODRUČJA

Poseban značaj u razvitku i promicanju kulturnog života na lokalnim razinama, pa tako i na području Općine Bogdanovci,  imaju udruge kulturno umjetničkog amaterizma, kao rezultat slobodnog i organiziranog udruživanja građana s ciljem realizacije određenih zajedničkih interesa i programa s područja kulture.
Funkcija takvih udruga u kulturi je kreativno korištenje slobodnog vremena članova, amaterskim bavljenjem umjetnošću na području folklorne, dramske, plesne ili likovne djelatnosti, njihovog održivog razvoja te očuvanja kulturne baštine nacionalnih manjina.

O provedbi programa javnih potreba i utrošku sredstava navedene udruge će izvještavati  Općinu u rokovima propisani posebnim propisima.

U okviru navedenih javnih potreba u kulturi, realizacija Programa javnih potreba u kulturi na području Općine Bogdanovci za 2026. godinu predlaže se kroz sljedeća programska područja:
1. Organizacija kulturnih manifestacija
Kulturne manifestacije od općinskog značaja mogu se sufinancirati sukladno programskim osnovama za izradu Programa javnih potreba u kulturi na području  Općine Bogdanovci za 2026. godinu. Konkretna visina odobrenog  iznosa  ovisiti će o kvaliteti manifestacije i ukupno raspoloživim sredstvima u Proračunu Općine Bogdanovci.

Realizacijom Programa javnih potreba u kulturi kroz programsko područje kulturnih manifestacija sufinancira se  dio organizacijskih troškova manifestacije. Sufinanciranje će se realizirati natječajem sukladno posebnim propisima.
2. Razvojni programi kroz djelovanje i redovan rad udruga kulturno-umjetničkog amaterizma na području Općine Bogdanovci
Udruge kulturno-umjetničkog amaterizma na području Općine Bogdanovci  doprinose razvoju kulture i kulturno-umjetničkog stvaralaštva te kulturne uključenosti i raznolikosti kroz svoje redovne aktivnosti te kroz organiziranje i provođenje različitih kulturnih manifestacija.
Za redovan rad navedenih udruga, za njihove redovne godišnje aktivnosti i programe, kao vid podrške njihovom institucionalnom i organizacijskom razvoju te njihovoj održivosti, osiguravaju se sredstva u Proračunu Općine Bogdanovci. 

Razvojni programi u kulturi kroz podršku institucionalnom i organizacijskom razvoju  udruga kulturno-umjetničkog amaterizma na području Općine Bogdanovci, realizirat će se natječajem, kada će prijavitelji programa/projekata  elaborirati svoje programe/projekte za 2025. godine te će nadležno tijelo utvrditi programe koji su zadovoljili  natječajne uvjete, na temelju rezultata provedenog natječaja, a sve u okviru planiranih i ukupno raspoloživih sredstava za ovu namjenu. Na taj način predmetnim udrugama omogućit će se stabilan izvor sufinanciranja dijela njihovih programa vezanih za njihov redovan rad.
	Red. broj
	KORISNICI SUFINANCIRANJA
	UKUPNO PLANIRANA SREDSTAVA U  PRORAČUNU ZA JAVNE POTREBE U KULTURI u 2026. godini

	
	
	

	1.
	Kulturno-umjetnička društva i udruge za očuvanje. kult. baštine
	27.000,00 €


(Izvori financiranja – ostale nespomenute pristojbe i naknade – rudna renta u iznosu 27.000,00 EUR)
IV. ZAKLJUČAK
U postojećoj gospodarskoj situaciji, proračunska sredstva i dalje su značajan dio financiranja ukupnog kulturnog djelovanja na području Općine Bogdanovci, kroz Program javnih potreba u kulturi.
Poticanjem kulturnog stvaralaštva, društvene uključenosti, a posebno uključivanjem što većeg broja djece i mladeži u aktivnosti s područja kulture ( folklorne, dramske, plesne ili likovne djelatnosti, očuvanja kulturne baštine nacionalnih manjina) kao osnovne zadaće u 2026. godini, stvaraju se uvjeti za budući razvoj kulturnog života na području Općine Bogdanovci.
Za ostvarivanje postavljenih programskih ciljeva bitna su dva osnovna zadatka:
- podrška udrugama kulturno-umjetničkog amaterizma u njihovom aktivnostima u promicanju kulture, kulturnog stvaralaštva i očuvanja kulturne baštine;
- poticanje uključivanja što većeg broja građana u različite kulturne aktivnosti;
Nakon provedenog javnog poziva/natječaja potpisat će se sa korisnicima ugovori o sufinanciranju, kao nositeljima programa javnih potreba u kulturi, sve u okviru planiranih i raspoloživih sredstva u Proračunu Općine Bogdanovci za 2026. godinu. Cilj očuvanja stečene pozicije jakih sudionika kulturnog životna na području Općine za udruge kulturno-umjetničkog amaterizma, nastojat će se postići sufinanciranjem njihovih programa u sklopu ugovora kojim će se definirati međusobni odnosi. Tako je  udrugama kulturno-umjetničkog amaterizma omogućeno da stabilnim izvorom financiranja dijela svojih programa mogu i dalje planirati aktivnosti, koje će  osiguravati  kvalitetu njihovog djelovanja značajnog za lokalnu zajednicu.
Ovaj Program objavit će se u „Službenom vjesniku“ Vukovarsko-srijemske županije, a stupa na snagu 1. siječnja 2026. godine.








Predsjednica Općinskog vijeća

 




                
                Jelena Vinaj, mag.oec.    

